Брекзит се отразява негативно на британските компании въпреки рекордно високото бизнес доверие в световен план . 02.01 . 2018 14.13 Глобалният бизнес оптимизъм се намира в рекордно високи нива , но настроението сред британските компании е спаднало през изминалата година , тъй като несигурността около процеса на Брекзит продължава да натежава сериозно върху корпоративното доверие на Острова , показват резултати от проучване на счетоводната компания " Грант Торнтън " , цитирано от вестник UK Telegaph . В своя тримесечен " Международен бизнес доклад " счетоводната компания посочва , че оптимизмът сред фирмите в световен план е на най - високото ниво от 25 години насам . Тази позитивна настройка отразява широко разпространените очаквания , че рентабилността на компаниите ще се увеличи през следващите 12 месеца . Докладът също така отчита , че делът на фирмите , които заявяват , че ще повишат цените на своите продукти , се намира в почти тригодишен връх . За разлика от това доста позитивно проучване в световен план , оптимизмът сред британските компании се е понижил през последната година . Нетният баланс на оптимизма ( делът на положителните нагласи , изключвайки негативните ) достигна 12 % през четвъртото тримесечие на миналата година , което е с цели 61 процентни пункта по - ниско спрямо същия период на 2015 - a година - преди проведения референдум в подкрепа за излизане на Великобритания от ЕС . Проучването отбелязва , че оптимизмът сред британските компании е спаднал стабилно спрямо месеците преди самото гласуване за Брекзит , въпреки че през последното тримесечие на изминалата година е отбелязал леко подобрение . Робърт Хана , главен оперативен директор на " Грант Торнтън " , заяви пред вестник Telegaph : Бизнесът в Обединеното кралство запазва изчаквателен модел на развитие след гласуването в подкрепа за Брекзит през юни 2016 - а година , тъй като много малкото подробности около течащите с ЕС преговори провокират значителна несигурност . Последните няколко седмици обаче дадоха на бизнеса известна яснота относно този процес и трябва да видим , дали това ще се отрази на данните за оптимизма през следващите месеци . В проучването на компанията " Грант Торнтън " има и нещо позитивно - 24 % от британските компании заявяват , че планират да увеличи износа , като този процент се е увеличил през последната година отчасти поради спада на лирата стерлинг . Робърт Хана добави : Окуражаващо е британските предприятия да се фокусират все повече върху своите експортни стратегии и да се опитват да увеличат възможностите си на пазарите зад граница . Междувременно британският министър , отговарящ за Брекзит преговорите , Дейвид Дейвис , заяви във вторник , че Великобритания желае финансовите услуги да бъдат включени в търговската сделка с Европейския съюз , която да обхваща и напълно да отразява всички икономически зони . Трябва да се има предвид , че през миналия месец Мишел Барние - основен преговарящ от страна на ЕС , отбеляза , че не е запознат с никаква сделка за свободна търговия , включваща неограничен достъп до финансови услуги . / bnr.bg Днес +